عبر الممثل المغربي، سعيد باي، على الحسرة ديالو بعد ما سمع خبر بيع “سينما الأطلس” بمدينة مكناس فالمزاد العلني وقال باي، ففيديو ليه على فيسبوك، أنه ولد عين تاوجطات، “وقبل ماتكون عندما سينما نبروكة، وهي سينما صغيرة، كنا كنشدو التران ونمشيو للسينمات ففاس ومكناس، وخصوصا مكناس، باش نتفرجو”. وزاد، وهو من بين الموقعين على نداء ماتقيش مدينتي اللي دار بعد قرار بيع السينما، “حشومة نضيعو التراث ديال مدينة مكناس ويمشي هكذاك، اللي عندو علاقة مع ذاكرة جماعية ديال بزاف دالناس”. “هذي مسؤوليتنا كاملين، والناس اللي عندهم غيرة على هذ المدينة، باش نحافظو على هذ السينما وماتمشيش”، كيختم باي. 
سعيد باي كيتحسر على سينما الأطلس بعد قرار بيعها: كنا كنشدو التران من تاوجطات باش نتفرجو فالأفلام فيها – فيديو